同年，陳慧琳憑演唱電影主題曲《一切很美只因有你》喺香港樂壇正式出道。不過當時呢首歌第一個派台，配合電影宣傳嘅版本其實唔係咁受歡迎，差唔多無人播，結果陳慧琳嘅唱片公司老闆黃柏高要佢錄第二個版本，過咗兩個禮拜派台後就大受歡迎，亦成為咗陳慧琳第一首四台冠軍歌作品，同時係商台當年嘅兩星期冠軍歌。